lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Bīstamo nozaru uzņēmumus aicina pieteikties atbalstam – ZZ.lv
Vārda dienas svin: Ilma, Skaidris
andra.ozola@zz.lv - 19.01.2022 - 8:13
“Uzņēmumiem un nodarbinātajiem, atgūstoties no pandēmijas radītajiem ierobežojumiem un negatīvajām ekonomiskajām sekām, ir svarīgi neaizmirst, ka klasiskie darba vides riski, kas var radīt nelaimes gadījumus darbā, nekur nav pazuduši. Diemžēl vairākos gadījumos aizvadītajā gadā tas nav ņemts vērā, un attiecīgi mēs redzam pieaugošu nelaimes gadījumu tendenci. Letālo nelaimes gadījumu skaita ziņā faktiski, iespējams, tiks sasniegts augstākais rādītājs pēdējo piecu gadu laikā, jo vairāki nelaimes gadījumi darbā joprojām ir izmeklēšanā. Eiropas Sociālā fonda (ESF) projekta piedāvātais atbalsts ir lieliska iespēja uzņēmumiem šajā ekonomiski izaicinošajā laikā sakārtot svarīgus darba drošības pamatjautājumus, saņemt konsultācijas darba vides uzlabošanai un nodrošināt, ka viņu bizness attīstās, neriskējot ar savu darbinieku drošību un veselību,” uzsver Valsts darba inspekcijas (VDI) direktors Renārs Lūsis.
Saskaņā ar VDI rīcībā esošiem operatīvajiem datiem 2021. gadā valstī kopā nelaimes gadījumos darbā cieta 2091 nodarbinātais, tajā skaitā 208 nodarbinātie guva smagus veselības traucējumus, savukārt 27 nodarbinātie gāja bojā.
Salīdzinot 2021. gada datus ar 2020. gada datiem, ir redzams, ka nelaimes gadījumos darbā cietušo skaits ir pieaudzis –, proti, kopējais cietušo skaits ir pieaudzis par 4 %, smagi cietušos skaits par 12%, savukārt bojā gājušo skaits ir pieaudzis par 23%, kas raisa pamatotas bažas, ka šis būs pēdējo piecu gadu laikā letāliem negadījumiem “visbagātākais” gads.
Apkopojot kopējos datus par nelaimes gadījumos darbā cietušo skaitu pa nozarēm, secināms, ka nozares, kurās konstatēts vislielākais cietušo skaits, nemainās. Tās ir – apstrādes rūpniecības, vairumtirdzniecības un mazumtirdzniecības, transporta un uzglabāšanas, būvniecības, kā arī veselības un sociālās aprūpes nozares.
Saturs turpināsies pēc reklāmas.
Lai mudinātu uzņēmumus ievērot darba aizsardzības pasākumus, Valsts darba inspekcija kopā ar sadarbības partneriem īsteno projektu, kura ietvaros uzņēmumiem ir iespēja bez maksas saņemt dažādu atbalstu. Latvijas Brīvo arodbiedrību savienība un Latvijas Darba devēju konfederācija nodrošina konsultācijas darba strīdu risināšanas jautājumos un atbalstu kolektīvo pārrunu organizēšanai.
Rīgas Stradiņa universitātes aģentūra “Darba drošības un vides veselības institūts” nodrošina konsultācijas par bioloģisko risku novēršanu darba vidē, darba ņēmēju apmācības par drošu uzvedību darbā un drošām darba metodēm, kā arī apmācības darba ņēmējiem, darba devējiem, darba aizsardzības speciālistiem un izglītības iestāžu audzēkņiem par dažādām darba tirgus aktualitātēm kontekstā ar darba tiesību un darba aizsardzības jautājumiem.
Savukārt Valsts darba inspekcija projekta ietvaros nodrošina iespēju bīstamo nozaru uzņēmumiem saņemt kompetento institūciju konsultācijas, kuru ietvaros tiek izstrādāts darba vides risku novērtējums, nepieciešamības gadījumā veicot arī vajadzīgos laboratoriskos mērījumus un sniedzot konsultācijas darba aizsardzības struktūras izveidē. Tāpat tiek nodrošināta arī iespēja piedalīties darba aizsardzības speciālistu un/vai uzticības personu apmācībās.
Saturs turpināsies pēc reklāmas.
Ikviens, kurš vēlas uzzināt vairāk par darba aizsardzību vai pieteikt uzņēmumu atbalsta saņemšanai ESF projekta ietvaros, tiek aicināts apmeklēt Valsts darba inspekcijas mājaslapu: https://www.vdi.gov.lv/lv/atbalsts-darba-devejiem.
Pilns kampaņas atklāšanas pasākuma ieraksts ir skatāms Valsts darba inspekcijas “Facebook” lapā: https://fb.watch/aBf963HhHi/.
Kampaņas “Esi drošs, ka darbs ir drošs!” mērķis ir veicināt sabiedrības izpratni par darba aizsardzības nozīmīgumu un praktiskās pielietošanas vajadzību un efektivitāti, kā arī piesaistīt bīstamo nozaru uzņēmumus projektam un popularizēt iespēju bīstamo nozaru uzņēmumiem saņemt atbalstu darba aizsardzības jautājumu sakārtošanai uzņēmumā.
Saturs turpināsies pēc reklāmas.
Kampaņa tiek īstenota ESF 2014.-2020. gada plānošanas perioda darbības programmas „Izaugsme un nodarbinātība” 7.3.1. specifiskā atbalsta mērķa „Uzlabot darba drošību, it īpaši bīstamo nozaru uzņēmumos” projekta „Darba drošības normatīvo aktu praktiskās ieviešanas un uzraudzības pilnveidošana” ietvaros ar ESF atbalstu.
NVA piedāvā bezmaksas konsultācijas darba devējiem, kuri nodarbina vai plāno nodarbināt cilvēkus ar invaliditāti
Latvijā darbojas 220 sociālie uzņēmumi
Šogad darbā iekārtojušies teju 44 000 bezdarbnieku
Oktobrī notiks lauksaimniecības un mežsaimniecības tehnikas izstāde
Jelgavas pašvaldības grantu programmai pieteikušies 39 uzņēmumi
Kartupeļu audzētāji: Ražas novākšana šogad sākta vēlāk nekā pērn
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.